Hvað eiga titlarnir hér að ofan sameiginlegt ? Jú þetta eru efnistök tveggja fyrirlestra sem fram fara í dag og tengjast báðir Matís . Fyrirlestrarnir eru hluti af meistargráðu tveggja nemenda í matvælafræði við Háskóla Íslands . MS fyrirlestur í matvælafræði Dagný Björk Aðalsteinsdóttir Markmið þessa verkefnisins má skipta upp í þrjú skref . Fyrsta skrefið var að finna aðferð til þess að einangra kollagen úr þorskroði með góðum heimtum , annað skrefið var að vatnsrjúfa kollagen með mismunandi ensímum til þess að fá sem hæst DH gildi og þriðja skrefið var að mæla lífvirkni kollagen peptíða . Markmiðið var að athuga hvaða áhrif mismunandi DH gildi höfðu á lífvirknina . Verkefni til meistaragráðu í matvælafræði unnið á Matís í samstarfi við Codland með stuðningi frá Nordic Innovation . Leiðbeinendur : Margrét Geirsdóttir MSc Matís og Sigurjón Arason prófessor við matvæla - og næringarfræðideild og yfirverkfræðingur við Matís . Prófdómari : Þórhallur Ingi Halldórsson prófessor við matvæla - og næringarfræðideild MS fyrirlestur í matvælafræði Ásgeir Jónsson Bestun sjóflutninga á ferskum fiskflökum og -bitum . Gæði og kostnaður “ Optimized Sea Transport of Fresh Fillets and Loins . Quality and Cost ” . Árin 2013 og 2014 fór um 90% af þeim fersku flökum og bitum sem fluttir voru með skipum á tvo markaði ; Bretland og Frakkland . Þá er flutningskostnaðar einnig lægri í flestum tilvikum þegar ker eru borin saman við frauðkassa . Meira en helmingi lægri ef borinn er saman kostnaður við að flytja fullan gám af kerum annars vegar og 3 kg frauðkössum hins vegar . Sveigjanleikinn við notkun kera er þó mun minni og dregur það úr notkunarmöguleikum Verkefni til meistaragráðu í matvælafræði unnið á Matís í samstarfi við Sæplast , ThorIce , Eimskip , Samskip og Sjávarútvegsklasa Vestfjarða með stuðningi AVS Rannsóknasjóðs í sjávarútvegi . Leiðbeinendur : Dr. Björn Margeirsson ráðgjafi Matís , Sigurjón Arason prófessor við matvæla - og næringarfræðideild og yfirverkfræðingur við Matís og Ögmundur Knútsson forseti viðskipta - og raunvísindasviðs Háskólans á Akureyri . Prófdómari : Daði Már Kristófersson prófessor og Forseti Félagsvísindasviðs HÍ .